Diari Oficial de la Generalitat Valenciana


Sumari del DOGV 202, del 12-11-1984 (1984/803570)

ORDRE de 23 de setembre de 1984, de la Conselleria de Sanitat, Seguretat Social i Treball, per la qual es complementa la regulació de la vacuna contra l'hepàtics B.
--------------------------------------------------------------------------------------------------------------------------------------------------------------------

### Dades del document

Número de DOGV
:   202

Data del DOGV
:   12-11-1984

Secció del DOGV
:   ALTRES DISPOSICIONS

Número del document
:   1984/803570


Data del document
:   23-09-1984

Organisme emissor
:   Conselleria de Sanitat, Seguretat Social i Treball

Tipus de document
:   Ordre

Anàlisi jurídica

Ordre de 23 de setembre de 1984, de la Conselleria de Sanitat, Seguretat Social i Treball, per la qual es complementa la regulació de la vacuna contra l'hepatitis B.  
L'Ordre de 6 de juliol de 1984 (Diari Oficial de la Generalitat Valenciana núm. 179, de 19 de juliol) regulà el subministrament, la distribució, la prescripció i el control de l'administració de la vacuna contra l?hepatitis B.   
El propòsit d'obtenir una més completa informació epidemiològica i la conveniència d'harmonitzar l'actuació autonòmica amb les pautes mostrades pel Ministeri de Sanitat i Consum, a través de la recent OM d?1 I de juliol de 1984, publicada en el "Boletín Oficial del Estado", amb posterioritat a l'entrada en vigor de l'emanada per d'aquesta Conselleria, abans esmentada, aconsellen dictar normes complementàries i actualitzar tècnicament els models Annexos (protocols i resums) abans oferts.   
En atenció d'aquests motius, a proposta de la Direcció General de Salut, aquesta Conselleria fent ús de les facultats que té conferides ha disposat:   
Article primer  
A fi de facilitar el coneixement de l'estat immunitari de la població i la proporció de portadors de virus de l'hepatitis B, els Centres, les Entitats, els Serveis i Metges que hagen d'aplicar la vacuna formalitzaran el requisit, determinat en l'article 3 de l'Ordre de 6 de juliol de 1984 (DOGV núm. 179), de remetre als Serveis Territorials de Salut els protocols de prevacunació (Annex I) mitjançant l?enviament de la totalitat d'aquests , tant si els marcadors han estat negatius com positius.   
L'esmentat Annex I, que restarà en poder dels Serveis Territorials de Salut, haurà de ser assenyalat amb un número d'ordre distint per a cada persona, que alhora serà reflectit en els altres documents relatius a aquesta.   
Article segon  
La informació que els Serveis Territorials de Salut han de remetre mensualment a la Direcció General de Salut de la Conselleria (Annex IV), segons que estableix l'article 6 de l'Ordre de 6 de juliol de 1984, haurà d'incloure les dades de tots els protocols de prevacunació, amb independència de l'estimació de procedència o no de la vacunació.   
Article tercer  
S'estableix un nou model (Annex V) en què s'inclouran:   
a) Les dades que figuren en tots els protocols de postvacunació, corresponents al mes de què es tracte.   
b) La indicació de si s'aconsella o no revacunació.   
c) En la casella d'observacions, els casos d'aquelles persones que, per qualsevol raó, hagen abandonat la vacunació.   
L'Annex V haurà de ser confeccionat mensualment pels Serveis Territorials de Salut i remés a la Direcció General de Salut.   
Article quart  
S'aproven els nous models de protocol de prevacunació (Annex I) i postvacunació (Annex II), de petició de vacuna (Annex III) i d'informació mensual (Annex IV), que substitueixen els que aparegueren publicats en l'Ordre de 6 de juliol de 1984, i també s'aprova el Model d'Annex V, que s'introdueix des d'ara.   
DISPOSICIONS FINALS  
Primera  
La Direcció General de Salut queda facultada per a l'adopció de les mesures necessàries i la resolució de totes les qüestions que suscite l'aplicació d'aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 23 de setembre de 1984.   
El Conseller de Sanitat Seguretat, Seguretat Social i Treball,  
MIQUEL MILLANA I SANSATURIO  
Veure annex